wickkiey/tamil-wikipedia-chunked huggingface dataset:
# இலக்கு சிகிச்சை

### முன்னேற்றம் மற்றும் எதிர்காலம்

அமெரிக்காவில், தேசிய புற்றுநோய் நிறுவனத்தின் மூலக்கூறு இலக்குகள் மேம்பாட்டுத் திட்டம் (MTDP), மருந்து உருவாக்கத்திற்கான வேட்பாளர்களாக இருக்கக்கூடிய மூலக்கூறு இலக்குகளை அடையாளம் கண்டு மதிப்பீடு செய்வதை நோக்கமாகக் கொண்டுள்ளது. கோக்ரேன் தரவுத்தளத்தில் வெளியிடப்பட்ட ஒரு முறையான மதிப்பாய்வு, இலக்கு வைக்கப்பட்ட சிகிச்சைகள் மெட்டாஸ்டேடிக் அல்லது மறுபிறப்பு புற்றுநோயில் முன்னேற்றம் இல்லாத உயிர்வாழ்வை 35 முதல் 40% வரை கணிசமாக மேம்படுத்துவதாகக் கண்டறிந்துள்ளது. ஆராய்ச்சி நம்பிக்கைக்குரிய மருத்துவ விளைவுகளை சுட்டிக்காட்டினாலும், ஒட்டுமொத்த உயிர்வாழ்வு, வாழ்க்கைத் தரம் மற்றும் கடுமையான பாதகமான நிகழ்வுகளின் அடிப்படையில் இலக்கு வைக்கப்பட்ட சிகிச்சைகளின் நீண்டகால விளைவுகள் குறித்து இன்னும் வரையறுக்கப்பட்ட சான்றுகள் உள்ளன.
# தெமுல்

**தெமுல்** (*Demul*) என்பது இந்தியாவின் இமாச்சலப் பிரதேசத்தில் உள்ள ஒரு கிராமமாகும். இலாகௌல் மற்றும் சுபீதி மாவட்டத்தில் இக்கிராமம் அமைந்துள்ளது. சுபீதி தாலுக்காவில் அமைந்துள்ள இக்கிராமத்தின் அஞ்சல் குறியீட்டு எண் 172114 ஆகும். கடல் மட்டத்திலிருந்து 14,170 அடி உயரத்தில் அமைந்துள்ள ஒரு தொலைதூரக் குடியிருப்புப் பகுதியாகத் தெமுல் கிராமம் திகழ்கிறது.
# தெமுல்

## பொருளாதாரம்

தெமுல் கிராமத்தில் சில நூறு பேர் மட்டுமே வசிக்கின்றனர். பெரும்பாலானோர் போத் பழங்குடியினத்தைச் சேர்ந்தவர்கள். அவர்கள் பார்லியை முக்கிய பயிராகக் கொண்டு விவசாயத்தில் ஈடுபட்டுள்ளனர். சுற்றுலா மற்றும் கைவினைப்பொருட்கள் ஆகியவை இவர்களுடைய பிற வருமான ஆதாரங்களில் அடங்கும். பனி அளவு குறைந்து வருவதால், கிராம மக்கள் தண்ணீர் கிடைப்பது குறித்து கவலையடைந்துள்ளனர். மேலும் விவசாய உற்பத்தியும் குறைந்துள்ளது. உள்ளூர் அரசு சாரா நிறுவனங்கள், நிலத்திலிருந்து தண்ணீர் பாயத் தொடங்குவதற்கு முன்பு, அணைகள் மற்றும் செயற்கை பனிப்பாறைகள் மூலம் தண்ணீரை உறைய வைக்க முயற்சித்துள்ளன.
# தெமுல்

## சுற்றுலா

சமீபத்திய ஆண்டுகளில் சுற்றுலாவின் குறிப்பிடத்தக்க வளர்ச்சியால் தெமுலின் மக்கள் பயனடைந்துள்ளனர். இருப்பினும், வணிகமயமாக்கல் தொடர்பான பிற கவலைகள் உள்ளன.
# காந்தி கண்ணாடி

**காந்தி கண்ணாடி** (*Gandhi Kannadi*) என்பது 2025 ஆம் ஆண்டில் செரிஃப் எழுத்து, இயக்கத்தில் வெளிவந்த தமிழ் நகைச்சுவை நாடகத் திரைப்படமாகும். இதில் பாலா, நமீதா கிருஷ்ணமூர்த்தி ஆகியோர் முன்னணி நடிகர்களாக அறிமுகமாகினர். அவர்களுடன் பாலாஜி சக்திவேல், அர்ச்சனா முக்கிய வேடங்களில் நடித்திருந்தனர். இந்தப் படத்தை ஆதிமூலம் கிரியேஷன்ஸ் சார்பாக ஜெய் கிரண் தயாரித்தார். 2025 செப்டம்பர் 5 அன்று இத்திரைப்படம் தமிழ்நாட்டில் வெளியிடப்பட்டது.
# காந்தி கண்ணாடி

## கதைக்கரு

அழகிய வயல்வெளிகளுள்ள சிற்றூரில், பொருளாதார, சமுதாய வேறுபாடுகளுள்ள இருவர் காதலிக்கின்றனர். உள்ளூரில் திருமணம் செய்ய இயலாத நிலையில், வெளியூரில் இருவரும் திருமணம் செய்து இனிமையாக வாழ்கின்றனர். பல ஆண்டுகளுக்குப் பிறகு, இக்காதலர் தங்கள் வசிப்பிடத்தில் அறுபதாம் திருமண நிகழ்வில் கலந்து கொள்கின்றனர். "நமக்கும் பிள்ளை இருந்திருந்தால், இதுபோல அறுபதாம் திருமணம் நடத்தி இருப்பர்" என்ற மனைவியின் ஏக்கத்தைத் தீர்க்க காதலன் முழுமுயற்சி எடுக்கிறார். திருமணத்திற்கு முன்பு மனைவி சொன்னவைகளை அனைத்தும் செய்ய, கணவன் திட்டமிடுகிறார். அதற்கான பெருந்தொகையைத் திரட்ட, பரணில் போட்டு வைத்த பத்திரங்களைக் கொடுத்து விற்கச் சொல்கிறார். அப்பொழுதுதான் அனைவருக்கும் தெரிகிறது, அவர் பெரும் நில உடைமைக்காரர் என்பது! "காசுக்காக தன் மனைவி தன்னை மயக்கித் திருமணம் செய்து கொள்ளவில்லை" என்பதை பிறர் உணர, வாயில் காப்பாளனாகப் பணி புரிந்து, கிடைக்கும் ஊதியத்தில் எளிய வாழ்க்கை நடத்தி வந்திருக்கிறார். ஒரு வழியாக பணம் திரட்டி, அவர்களது அறுபதாம் திருமணம் நடக்க இருக்கும் ஓரிரு நாளில், இந்திய அரசு 500, 1000 பணத்தாள்கள் செல்லாது என அறிவித்து விடுகிறது. அதனால் கையிருப்புப் பணம் வெறும் காகிதங்களாக மாறி விடுகிறது. இச்சூழ்நிலையில் பலவித நகைச்சுவைக் காட்சிகள் நடந்தேறுகின்றன. அவர்களது திருமணம் நடக்குமா? அக்காதலனின் பெயரே காந்தி. காந்தி தனது அறுபதாம் கல்யாணத்தினை ... .
# இரத்தினகிரி - 8

**இரத்தினகிரி - 8** *(RTN 28-1-5-3-2), முன்மொழிவு எண்: (IET-25493)* எனப்படும் இந்த நெல் வகை, நீர்ப்பாசன நிலங்களாக உள்ள ஒடிசா, ஆந்திரா, உத்தரப் பிரதேசம், சத்தீசுகர், தெலங்காணா மற்றும் மகாராட்டிரம் ஆகிய மாநிலங்களில் பயிரிடப்படும், 135 - 138 நாட்களில் அறுவடைக்கு வரக்கூடிய நடுத்தர கால நெல் இரகமாகும். 2018 இல் வெளியிடப்பட்டதாக அறியப்பட்ட இது, பாசுமதி அல்லாத நெல் வகையில் ஆரம்ப விதைப்பு மற்றும் நடவு செய்யப்படும் நடுத்தர நிலப் பகுதிகளுக்கு ஏற்றது. சாயும்தன்மை அற்ற, உடைந்து போகாமல், நீர் அழுத்தம் மற்றும் உப்புத்தன்மையை மிதமாகத் தாங்கும் தன்மை கொண்டதாக கருதப்படும் இந்த புதிய இரகம், ஒரு எக்டேருக்கு சுமார் 4,000 - 7,400 கிலோ *(40.74 q/ha)* கூல மகசூல்தரக்கூடியது.
# இரத்தினகிரி - 8

## சுருக்கம்

இதன் மூதாதை நெல் இரகங்களான **பன்னாட்டு நெல் - 64** *(IR 64)* மற்றும் **கர்ஜத் 184** *(Karjat 184)* இடையேயான கலப்பினத்திலிருந்து, பெண்ணாகப் பயன்படுத்தி, வம்சாவளி தேர்வு முறை மூலம் உருவான இரத்தினகிரி - 8 என்ற இந்த நெல் வகை, மேற்கண்ட இரகங்களின் நடுத்தர கால அளவு கொண்ட (சம்பா சாகுபடி மாதத்தில் 135 - 138 நாட்கள்), அரை குள்ள (102 - 110 செ.மீ தாவர உயரம்), அதிக மகசூல் தரும் நடுத்தர மற்றும் மெல்லிய தானிய வகையாகும்.
# இரத்தினகிரி - 8

## பின்னணி

சாகுபடி செய்து சரிபார்த்த வகையில், **பால்கர் 1** *(Palghar 1)* நெல் இரகத்தை விட 38.52 % அதிக தானிய மகசூலைப் பதிவு செய்துள்ளது. நிலைய சோதனையில் ஐந்து ஆண்டுகளாக சோதிக்கப்பட்டு சரிபார்த்த வகையில் பால்கர் 1 நெல் இரகத்தை விட 10.50 % அதிக தானிய மகசூலையும் பதிவு செய்துள்ளது. இந்திய நாட்டின் 62 இடங்களில் நடத்தப்பட்ட மூன்று ஆண்டு சோதனையில் ஒட்டுமொத்த அடிப்படையில், 2015 - 2017 ஆம் ஆண்டில் நடத்தப்பட்ட அகில இந்திய ஒருங்கிணைந்த நெல் மேம்பாட்டுத் திட்டத்தின் *(AICRIP)* சோதனைகளின்படியும், முறையே 14.80 %, 7.21 %, 30.37 % மற்றும் 1.58 % அதிக தானிய மகசூலைப் பதிவு செய்துள்ளது. மேலும் மண்டல மற்றும் உள்ளூர் சோதனையின்படி, பாபட்லா - 5204, மற்றும் **வாரங்கல் சம்பா** எனப்படும் (WGL - 14), ஆகிய நெல் தானியங்களை விட, நடுத்தர மற்றும் மெல்லிய ஒளி ஊடுருவக்கூடிய கருவுடன் தானிய வகையைக் கொண்டுள்ளது என்பது குறிப்பிடத்தக்கது.  
இதன் அரிசியின் காழ் 5.4 மிமீ நீளமும், 2.0 மிமீ அகலமும் மற்றும் 2.7 நீள அகல விகிதம் கொண்ட இது, அதிக 75.8% உமி நீக்கம் 67.0 % ஆகும். மேலும் இடைநிலை அமிலேசு உள்ளடக்கம் (23.4 %) மற்றும் கார பரவல் மதிப்பு (5.0) ஆகியவற்றைக் கொண்டுள்ள இது, 22 % பசையின் நிலைத்தன்மை மற்றும் சிறந்த சமையல் குணங்களுடன் வாசனையற்றது என குறிப்பிடப்பட்டுள்ளது.
# இரத்தினகிரி - 8

## இவற்றையும் காண்க

- இரத்தினகிரி, மகாராட்டிர மாநில, இரத்னகிரி மாவட்டத்தில் உள்ள ஒரு துறைமுக நகரம்.
- இரத்தினகிரி பாலமுருகன் கோயில், தமிழ்நாடு மாநிலத்தின் இராணிப்பேட்டை மாவட்டத்தில் உள்ள ஒரு வழிபாட்டுத் தலம்.
# வாசம்செட்டி சுபாஷ்

**வாசம்செட்டி சுபாசு** (*Vasamsetti Subhash*) ஆந்திராவைச் சேர்ந்த ஓர் இந்திய அரசியல்வாதியும் சட்டமன்ற உறுப்பினரும் ஆவார். இவர் தெலுங்கு தேசக் கட்சியின் உறுப்பினர். 2024ஆம் ஆண்டு நடைபெற்ற ஆந்திரப் பிரதேச சட்டமன்றத் தேர்தலில் இராமச்சந்திரபுரம் சட்டமன்றத் தொகுதியைப் பிரதிநிதித்துவப்படுத்தும் சட்டமன்ற உறுப்பினராகத் தேர்ந்தெடுக்கப்பட்டார்.
# வாசம்செட்டி சுபாஷ்

## அரசியல் வாழ்க்கை

சுபாசு 2024 ஆந்திரப் பிரதேச சட்டமன்றத் தேர்தலில் இராமச்சந்திரபுரம் சட்டமன்றத் தொகுதியில் போட்டியிட்டு, ஒய். எசு. ஆர். காங்கிரசு கட்சியின் பில்லி சூரிய பிரகாசை 26,291 வாக்குகள் வித்தியாசத்தில் தோற்கடித்து சட்டமன்ற உறுப்பினர் ஆனார். இவர் நா. சந்திரபாபு நாயுடுவின் தலைமையிலான அமைச்சரவையில் தொழிலாளர், தொழிற்சாலைகள், காப்பீட்டு மருத்துவ சேவைகள் துறையின் அமைச்சராக நியமிக்கப்பட்டார்.
# மலேசிய வெள்ளம் 2021–2022

**மலேசிய வெள்ளம் 2021–2022** (ஆங்கிலம்: *Malaysian Floods 2021–2022*; மலாய்: *Malaysian Floods 2021–2022*) என்பது 2021-ஆம் ஆண்டின் பிற்பகுதியிலும் 2022-ஆம் ஆண்டின் தொடக்கத்திலும் மலேசியாவின் பல மாநிலங்கள் வெள்ளத்தில் மூழ்கிய நிகழ்வாகும். தீபகற்ப மலேசியாவின் கிழக்கு கடற்கரையில் ஒரு வெப்பமண்டல காற்றழுத்த தாழ்வு நிலை ஏற்பட்டது. இதனால் தீபகற்பம் முழுவதும் மூன்று நாட்களுக்கு பலத்த மழை பெய்தது.  
இதன் விளைவாக ஏற்பட்ட வெள்ளம் தீபகற்பம் முழுவதும் எட்டு மாநிலங்களைப் பாதித்தது; மேலும் குறைந்தது 54 பேர் இறந்தனர்; மற்றும் 2 பேரைக் காணவில்லை. 2014–2015 மலேசிய வெள்ளத்திற்கு பிறகு மலேசிய நாட்டில் ஏற்பட்ட மிக மோசமான வெள்ளமாகும். இந்த வெள்ளம் வரலாற்று ரீதியாக 1971 கோலாலம்பூர் வெள்ளத்துடன் ஒப்பிடப்பட்டுள்ளது. 1996-ஆம் ஆண்டு 238 பேரைக் கொன்று 102 பேரைக் காணாமல் செய்த வெப்பமண்டல கிரெக் புயலுக்குப் *(Tropical Depression Greg)* பிறகு, இதுவே மலேசியாவைத் தாக்கிய மிக மோசமான வெப்பமண்டல சூறாவளி பேரழிவாகும்.  
சிலாங்கூர் மற்றும் பகாங் மாநிலங்களில், குறிப்பாக உலு லங்காட் மாவட்டம் மற்றும் சா ஆலாம் நகரில் பரவலான சேதங்கள் பதிவாகின. வெள்ளம் தொடர்பாக தாமதமான நடடிக்கைகள்; மற்றும் பேரழிவை அலட்சியப் படுத்தியதற்கான விமர்சனங்களை மலேசிய அரசாங்கம் எதிர்நோக்கியது.  
அறிவியலாளர்கள், காலநிலை ஆர்வலர்கள் மற்றும் ஊடகங்கள் இந்தப் பேரழிவை காலநிலை மாற்றத்தால் ஏற்பட்ட விளைவுகளுடன் தொடர்புபடுத்தி உள்ளனர்.
# மலேசிய வெள்ளம் 2021–2022

## பின்விளைவுகள்

நாடு தழுவிய நிலையில் ஏற்பட்ட வெள்ளப் பெருக்கினால் பாதிக்கப்பட்ட மலேசிய மாநிலங்களில் பெரும்பாலான தரைவழி போக்குவரத்துகள் பாதிக்கப்பட்டன. 29W என்ற வெப்பமண்டல காற்றழுத்த தாழ்வு மண்டலம் மத்திய மலேசியாவைக் கடந்ததால் நீண்ட கால நீடித்த மழை பெய்ததே இந்தப் பெருவெள்ளத்திற்கு மூலகாரணம் ஆகும். மலேசியாவின் எட்டு மாநிலங்களைச் சேர்ந்த 71,000 பேர் பேரிடர் புனர் மையங்களில் தற்காலிகமாக தங்க வைக்கப்பட்டனர்.  
&nbsp;கோலாலம்பூர்-கிள்ளான் நெடுஞ்சாலை, &nbsp;கிள்ளான் பள்ளத்தாக்கு புதிய விரைவுச்சாலை (**NKVE**) மற்றும் &nbsp;கோலாலம்பூர்–காராக் விரைவுச்சாலையின் சில பகுதிகள் நிலச்சரிவுகள்; மற்றும் வெள்ளப் பெருக்கினால் பெரிதும் பாதிக்கப்பட்டன. இதனால் அவை முற்றிலும் கடந்து செல்ல முடியாததாக வழித்தடங்களாக மாறின. கோலாலம்பூர்–காராக் விரைவுச்சாலையில், 450 வாகன ஓட்டிகள் இரண்டு நாட்கள் சிக்கித் தவித்து, பின்னர் மீட்கப்பட்டனர். கிள்ளான் பள்ளத்தாக்கு புதிய விரைவுச்சாலையில் இருந்து 226 பேர் மீட்கப்பட்டனர். சிறிய வெள்ளப் பெருக்கை எதிர்கொண்ட &nbsp;கெமுனிங்-சா ஆலாம் விரைவுச்சாலை (**LKSA**) இரண்டு நாட்களுக்கு மூடப்பட்டது.  
மலேசிய பேரிடர் மேலாண்மை நிறுவனம் *(National Disaster Management Agency)* (**NDCC**), வெள்ளம் தொடர்பான சூழ்நிலைகளினால் 224 சாலைகள் (126 மாநிலச் சாலைகள்; 98 கூட்டரசு சாலைகள்) பாதிக்கப்பட்டதாக மதிப்பிட்டுள்ளது.
# மலேசிய வெள்ளம் 2021–2022

## செரி மூடா வெள்ளம்

2021 திசம்பர் 16-ஆம் தேதி தாமான் செரி மூடா நகரம் ஒரு பெரிய வெள்ளத்தினால் பாதிக்கப்பட்டது. அந்த வெள்ளத்தில் 14 பேர் உயிரிழந்தனர். செரி மூடா நகரம் முழுவதுமாக வெள்ளத்தில் மூழ்கி பேரழிவைச் சந்தித்தது. செரி மூடாவில் வெள்ள நீரை வெளியேற்றும் செயல்முறையை விரைவுபடுத்த 16 இறைவை இயந்திரங்கள் பயன்படுத்தப்பட்டன. வெள்ளம் காரணமாக ஆயிரக்கணக்கான மக்கள் பேரிடர் புனர் மையங்களில் தற்காலிகமாக தங்க வைக்கப்பட்டனர். அத்துடன் வெள்ளத்தால் பாதிக்கப்பட்ட பகுதிகளில் ஏறக்குறைய அனைத்து வகையான தரைவழி போக்குவரத்துகளும் துண்டிக்கப்பட்டன.  
2021 திசம்பர் 20-ஆம் தேதி, வெள்ளத்தில் மூழ்கிய கடைகள் மற்றும் பல்பொருள் அங்காடிகள் பலவற்றில் கொள்ளைச் சம்பவங்கள் நடந்தன. சா ஆலாம் காவல் துறைத் தலைவரின் உதவி ஆணையர் பகாருதீன் மாட் தாயிப் அந்தச் செய்திகளை உறுதிப்படுத்தினார். ஒரு கொள்ளை நிகழ்ச்சியின் போது 31 கொள்ளையர்கள் கைது செய்யப்பட்டனர்.  
2021 திசம்பர் 23-ஆம் தேதி, கொள்ளை நிகழ்ச்சிகளைத் தடுக்க எட்டு காவல்துறைக் குழுக்கள் அந்தப் பகுதியில் நிறுத்தப்பட்டன.
# செபாசுட்டியன் போக்னர்

**செபாசுட்டியன் போக்னர்** (*Sebastian Bogner*) என்பவர் செருமானிய, சுவிட்சர்லாந்திய நாடுகளைச் சேர்ந்த ஒரு சதுரங்க வீரராவார். 1991 ஆம் ஆண்டில் சனவரி மாதம் 17 ஆம் தேதியன்று இவர் செருமன் நாட்டின் போர்செய்ம் நகரத்தில் பிறந்தார். 2009 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர் என்ற பட்டத்தை வழங்கியுள்ளது. 2013 ஆம் ஆண்டு வரை செருமன் நாட்டிலும் பின்னர் சுவிட்சர்லாந்திலும் வாழ்ந்து வருகிறார்.
# செபாசுட்டியன் போக்னர்

## சதுரங்க வாழ்க்கை

2005 ஆம் ஆண்டில் தனது பன்னாட்டு சதுரங்க மாசுட்டர் பட்டத்தையும் 2009 ஆம் ஆண்டில் தனது கிராண்ட்மாசுட்டர் பட்டத்தையும் பெற்றார். 39 ஆவது சதுரங்க ஒலிம்பியாடு போட்டியில் செருமன் நாட்டின் பிரதிநிதியாகப் போட்டியிட்டார். 2013 ஆம் ஆண்டில் சுவிட்சர்லாந்திற்கு மாறினார். 42ஆவது சதுரங்க ஒலிம்பியாடு போட்டியில் சுவிட்சர்லாந்திற்காகப் போட்டியிட்டார். 2018 ஆம் ஆன்டு மார்ச்சு மாதத்தில் ஐரோப்பிய தனிநபர் சதுரங்க வெற்றியாளர் போட்டியில் விளையாடினார். இப்போட்டியில் அறுபத்தெட்டாவது இடத்தைப் பிடித்தார். 6½/11 (+4–2=5) என்ற புள்ளிகளைப் பெற்றார். 2018 ஆம் ஆண்டு சூலை மாதத்தில் நடைபெற்ற சுவிசு சதுரங்க வெற்றியாளர் போட்டியை வென்றார். 2021ஆம் ஆண்டு சூலை மாத நிலவரப்படி, இவர் 2581 பிடே புள்ளிகள் பெற்ற 2ஆவது சுவிட்சர்லாந்து வீரர் என்ற சிறப்பைப் பெற்றார். வாடிம் மிலோ முதல் நபராக அறியப்படுகிறார்.  
2021 ஆம் ஆண்டு சூலை மாதத்தில் போக்னர் பிடே உலகக் கோப்பை போட்டியில் போட்டியிட்டார். இந்திய கிராண்ட்மாசுடர் பி. இனியனால் முதல் சுற்றில் வெளியேற்றப்பட்டார்.
# கிளினோதெல்புசா கக்கூட்டா

**கிளினோதெல்புசா கக்கூட்டா** (*Clinothelphusa kakoota)* என்பது கெகார்சினுசிடே குடும்பத்தைச் சேர்ந்த நண்டு சிற்றினமாகும். *கிளினோதெல்புசா* பெரினத்தில் இச்சிற்றினம் மட்டுமே காணப்படுகிறது. இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ்நில காடுகள், மிதவெப்ப அல்லது வெப்பமண்டலம் சதுப்பு நிலங்கள் மற்றும் ஆறுகள் ஆகும். இது வாழ்விட இழப்பால் அச்சுறுத்தப்படுகிறது. மேலும் இது பன்னாட்டு இயற்கைப் பாதுகாப்புச் சங்கத்தினால் செம்பட்டியலில் ஆபத்தான சிற்றினமாக பட்டியலிடப்பட்டுள்ளது. இது சதுர கிலோமீட்டருக்கும் குறைவான பரப்பளவைக் கொண்ட ஒரு தளத்திலிருந்து அறியப்படுகிறது. இதன் நெருங்கிய உறவினர்கள் இலங்கையில் காணப்படும் நண்டுகளின் மற்றொரு பேரினமான *சிலான்ந்தெல்புசா* ஆகும்.
# போர்ட்லேண்டு தீ அருங்காட்சியகம்

**போர்ட்லேண்டு தீ அருங்காட்சியகம்** (*Portland Fire Museum*) அமெரிக்காவின் ஓரிகன் மாநிலத்திலுள்ள போர்ட்லேண்டு நகரத்தில் அமைந்துள்ளது. 157 சுபிரிங் தெருவில் அமைந்துள்ள இந்த தீயணைப்பு அருங்காட்சியகம், போர்ட்லேண்டு மூத்த தீயணைப்பு வீரர்கள் சங்கத்தால் இயக்கப்படுகிறது. அருங்காட்சியகம் போர்ட்லேண்டு நகரத்தில் தீயணைப்பு செயல்பாட்டின் வரலாற்றைக் காட்டுகிறது. பல ஓய்வுபெற்ற தீயணைப்பு வாகனங்களும் இதில் அடங்கும். மூத்த தீயணைப்பு வீரர்கள் சங்கம் முதலில் காசுகோ இயந்திரம் 1 இன் தலைமையகத்தில் அமைந்திருந்தது. இப்போது கம்பர்லேண்டு மாகாணம் சிவிக் மையத்திற்கு எதிரே 19 தெற்கு தெருவில் அமைந்துள்ளது. சுபிரிங் தெரு சாதாராண கட்டுமானப் பணிகளின் போது 19 தெற்கு தெருவில் உள்ள கட்டடம் இடிக்கப்பட்டது. மேலும் மூத்த தீயணைப்பு வீரர்கள் சங்கம் மேற்கு நோக்கிய 157 சுபிரிங் தெரு இடத்திற்கு மாற்றப்பட்டது.
# என் மகள் பயங்கரவாதி

***"என் மகள் பயங்கரவாதி"*** (*My Daughter the Terrorist*) என்பது 2007 ஆம் ஆண்டு வெளியான ஆவணப்படமாகும். 24 வயதுடைய தர்சிகா, புகழ்ச்சுடர் ஆகிய பெண் போராளிகள் தமிழீழ விடுதலைப் புலிகளின் உயரடுக்கு படையில் கரும்புலிகளாக ஏழு ஆண்டுகள் அருகருகே வாழ்ந்து போராடியது பற்றியதாகும். இந்தப் பெண்கள் இலங்கைப் படையினால் தங்களுக்கு ஏற்பட்ட அதிர்ச்சிகரமான அனுபவங்களை விவரிக்கிறனர். அதுவே இவர்களை கெரில்லா இயக்கத்தில் சேர காரணமாயிற்று.  
தர்சிகாவின் தந்தை போரினால் இறந்துவிட்டார். போரினால் பாதிக்கப்பட்ட சமூகத்தில் தனது குடும்பத்தை வாழ்விக்கப் போராடும் தாயாருடன் அவர் வாழ்ந்துவருகிறார். கத்தோலிக்க குடும்பத்தில் வளர்ந்த அவர், அருட்சகோதரியாக மாற விரும்பினார். ஆனால் பின்னர் தன் தந்தையின் மரணத்திற்குப் பிறகு விடுதலைப் புலிகள் இயக்கத்தில் இணைந்தார். புகழச்சுடர் வீட்டை இழந்து தனது குடும்பத்துடன் அகதி முகாமில் தங்கினார். இளம் வயதிலேயே அவர்கள் எதிர்கொண்ட கொடூரமான சூழலை விவரிக்கிறனர். தர்சிகாவின் தாய், *மாவீரர் நாளின்* போது தனது மகளையும் புகழ்ச்சுடரையும் சந்திக்க விரும்புகிறார். அதற்காக தெரியாத வீரரின் கல்லறையில் மலர்களை வைப்பதற்காக மட்டுமே வர விரும்புகிறார். இது 2008 ஆம் ஆண்டு 11வது ஐக்கிய நாடுகள் சங்க திரைப்பட விழாவில் திரையிடப்பட்டது இது அமெரிக்கா, பெல்ஜியம், கனடா, இத்தாலி, உக்ரைன், போலந்து, போகோடா, நார்வே, தைவான் ஆகிய நாடுகளில் நடந்த சர்வதேச திரைப்பட விழாக்களிலும் திரையிடப்பட்டது.
# தும்லியோ தீவு

**தும்லியோ** **தீவு (***Tumleo Island*) அல்லது **துமலியோ** என்பது பப்புவா நியூ கினி சாண்டான் மாகாணத்தின் வடக்கு கடற்கரையில் உள்ள கிழக்கு ஐடேப் கிராமப்புற எல். எல். ஜி. யில் உள்ள தீவு ஆகும். இது மக்கள் வசிக்கும் ஒரு தீவாகும்.  
இந்தத் தீவில் தும்லியோ மொழி பேசப்படுகிறது.
# வபுதா தீவு

**வபுதா தீவு** (*Wabuda Island*) என்பது பப்புவா நியூ கினியில் பிளை ஆற்று வடிநிலப்பகுதியில் உள்ள மூன்றாவது பெரிய தீவு ஆகும். இதன் பரப்பளவு 109 சதுர கிலோமீட்டர் ஆகும். நிர்வாக ரீதியாக, இந்தத் தீவு மேற்கு மாகாணத்தின் தெற்கு பிளை மாவட்டத்தில் உள்ள கிவாய் கிராமப்புற எல். எல். ஜி. க்கு சொந்தமானது.
# கே. சு. மூர்த்தி

**கே. எஸ். மூர்த்தி** (*K. S. Moorthiy*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் நாமக்கல் மாவட்டம் கொத்தமங்கலம் பகுதியினைச் சேர்ந்தவர். மூர்த்தி 1983ஆம் ஆண்டு வேதியலில் இளநிலை அறிவியல் படிப்பினை திருச்சிராப்பள்ளி பிஷப் ஹீபர் கல்லூரியில் முடித்துள்ளார். திராவிட முன்னேற்றக் கழகத்தினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் பரமத்தி-வேலூர் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# சாண்டியாகோ அவிலா பாவாசு

**சாண்டியாகோ அவிலா பாவாசு** (*Santiago Avila Pavas*) என்பவர் கொலம்பியா நாட்டைச் சேர்ந்த ஒரு சதுரங்க வீரராவார். 2004 ஆம் ஆண்டில் மே மாதம் 21 ஆம் தேதியன்று இவர் பிறந்தார். 2023 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர் என்ற பட்டத்தை வழங்கியுள்ளது.
# சாண்டியாகோ அவிலா பாவாசு

## சதுரங்க வாழ்க்கை

அவிலா பாவாசு 2017 ஆம் ஆண்டு 20 வயதுக்கு உட்பட்டவர்களுக்காக நடைபெற்ற வல்லே டெல் கௌகா சதுரங்கப்போட்டியை வென்றார்.  
அவிலா பாவாசு 2023 சதுரங்க உலகக் கோப்பை போட்டிக்குக் தகுதி பெற்றார். அப்போட்டியில் முதல் சுற்றில் சமநிலை முறிவு ஆட்டத்தில் பெலாரசு-இசுரேலிய சதுரங்க வீரர் இலியா சுமிரினிடம் தோற்றார்.
# வீ. செ. காளிமுத்து

**வீ. செ. காளிமுத்து** (*Kalimuthu V.S.*) என்பவர் இந்திய அரசியல்வாதியும் தமிழ்நாடு சட்டமன்ற மேனாள் உறுப்பினரும் ஆவார். இவர் திருப்பூர் மாவட்டம் தாராபுரம் நகரைச் சேர்ந்தவர். 1977ஆம் ஆண்டு பத்தாம் வகுப்பினை முடித்துள்ள காளிமுத்து இந்திய தேசிய காங்கிரசு கட்சியினைச் சார்ந்தவர். இவர், 2016ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தாராபுரம் சட்டமன்றத் தொகுதியில் போட்டியிட்டு வெற்றி பெற்று சட்டமன்ற உறுப்பினர் ஆனார்.
# ஆர்செனி நெசுட்டெரோவு

**ஆர்செனி யூரிவிச் நெசுட்டெரோவ்** (*Arseniy Nesterov*) என்பவர் உருசியா நாட்டைச் சேர்ந்த ஒரு சதுரங்க வீரராவார். 2003 ஆம் ஆண்டில் சனவரி மாதம் 20 ஆம் தேதியன்று இவர் பிறந்தார். 2022 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர் என்ற பட்டத்தை வழங்கியுள்ளது. 2025 ஆம் ஆண்டு உருசிய சதுரங்க வெற்றியாளர் பட்டத்தைப் பெற்றார்.
# ஆர்செனி நெசுட்டெரோவு

## சதுரங்க வாழ்க்கை

2018 ஆம் ஆண்டு மே மாதத்தில் நடைபெற்ற ஐரோப்பிய இளையோர் கிராண்டு பிரிக்சு வான்யா சோமோவ் நினைவு சதுரங்கப் போட்டியின் தொடக்கத்தில், நெசுட்டெரோவ் சாண்ட் சர்க்சியனுடன் இணைந்து அணியை வழிநடத்தினார். இறுதியில் 12 வீரர்களில் 10 ஆவது இடத்தைப் பிடித்தார்.  
2020 ஆம் ஆண்டு பிப்ரவரி மாதத்தில் மாசுகோவில் நடைபெற்ற ஏரோஃப்ளோட்டு திறந்தநிலை போட்டியில் நெசுடெரோவு தனது இறுதி கிராண்டு மாசுட்டர் தகுதிநிலையை பெற்றார். செப்டம்பர் 2022 ஆம் ஆண்டு செப்டம்பர் மாதத்தில் 75 ஆவது உருசிய சதுரங்க வெற்றியாளர் போட்டியில் பங்கேற்றார், 12 வீரர்கள் கொண்ட அப்போட்டியில் கடைசி இடத்தைப் பிடித்தார்.  
நெசுட்டெரோவ் 2023 சதுரங்க உலகக் கோப்பையில் போட்டியிட்டார். அங்கு அவர் முதல் சுற்றில் பெர்னாண்டோ பெரால்டாவை தோற்கடித்தார். ஆனால் இரண்டாவது சுற்றில் அனிசு கிரியிடம் தோற்றுப்போனார்.  
நெசுட்டெரோவ் 2023 உலக இளையோர் சதுரங்கவெற்றியாளர் போட்டியில் பங்கேற்றார். அங்கு மார்க்'ஆண்ட்ரியா மௌரிசி, லூகா புடிசாவல்செவிக் மற்றும் மாமிகான் கரிபியன் ஆகியோருடன் சமமாக முதலிடத்தைப் பெற்றார். சமநிலை முறிவு ஆட்டத்தில் மௌரிசியிடம் பட்டத்தை இழந்தார்.  
அக்டோபர் 2025 ஆம் ஆண்டு அக்டோபர் மாதத்தில் 78ஆவது உருசிய சதுரங்க வெற்றியாக்ளர் போட்டியை 6½/11 புள்ளிகளுடன் வென்றார், வாடிம் சுவ்சாகின்சேவ், டேனியல் டுபோவ் மற்றும் ஆண்ட்ரி எசிபென்கோ ஆகியோரை விட முன்னிலையில் இருந்தார்.
# அர்சுன் லால் சிங்கர்

**அர்சுன் லால் சிங்கர்** *(Arjun Lal Jingar)* இராசத்தானைச் சேர்ந்த ஒரு இந்திய அரசியல்வாதி ஆவார். பாரதிய ஜனதா கட்சியின் வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் கபாசன் சட்டமன்றத் தொகுதியில் போட்டியிட்டு வென்றார். இத்தொகுதியானது சித்தோர்கார் மாவட்டத்தில் அமைந்துள்ளது.
# அர்சுன் லால் சிங்கர்

## அரசியல்

2023 இல் நடைபெற்ற இராசத்தான் சட்டமன்றத் தேர்தலில் கபாசன் சட்டமன்றத் தொகுதியில் பாரதிய ஜனதா கட்சியின் வேட்பாளராக போட்டியிட்ட அர்சுன் லால் 84778 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சி வேட்பாளர் சங்கர் லாலை விட 21344 வாக்குகள் அதிகம் பெற்று வெற்றிபெற்றார்.
# பெங்கூ சட்டமன்றத் தொகுதி

**பெங்கூ சட்டமன்றத் தொகுதி** *(Begun Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சித்தோர்கார் மாவட்டத்தில் அமைந்துள்ளது. பெங்கூ, சித்தோர்கார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# பெங்கூ சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | அரி சிங் | இந்திய தேசிய காங்கிரசு</br> |  |
| 1977 | எச் என் சர்மா | ஜனதா கட்சி |  |
| 1980 | கன்சியாம் | இந்திய தேசிய காங்கிரசு (இ) |  |
| 1985 | பங்கச் பஞ்சோலி | இந்திய தேசிய காங்கிரசு</br> |  |
| 1990 | சன்னி லால் | rowspan=2 | பாரதிய ஜனதா கட்சி</br> |
| 1993 |  |  |  |
| 1998 | கன்சியாம் | இந்திய தேசிய காங்கிரசு</br> |  |
| 2003 | சன்னி லால் தாக்கட் | பாரதிய ஜனதா கட்சி</br> |  |
| 2008 | இராசேந்திர சிங் | இந்திய தேசிய காங்கிரசு</br> |  |
| 2013 | சுரேஷ் தாகர் | பாரதிய ஜனதா கட்சி</br> |  |
| 2018 | பிதுரி இராசேந்திர சிங் | இந்திய தேசிய காங்கிரசு</br> |  |
| 2023 | சுரேஷ் தாகர் | பாரதிய ஜனதா கட்சி</br> |  |
# அலெக்சாண்டர் இண்டிச்சு

**அலெக்சாண்டர் இண்டிச்சு** (*Aleksandar Inđić*) என்பவர் செர்பிய நாட்டைச் சேர்ந்த ஒரு சதுரங்க வீரராவார். 1995 ஆம் ஆண்டில் ஆகத்து மாதம் 24 ஆம் தேதியன்று செர்பியாவின் பெல்கிரேடில் இவர் பிறந்தார். 2013 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர் என்ற பட்டத்தை வழங்கியுள்ளது. நான்கு முறை செர்பிய சதுரங்க வெற்றியாளர் பட்டத்தையும் 2024 ஆம் ஆண்டு ஐரோப்பிய சதுரங்க வெற்றியாளர் பட்டத்தையும் பெற்றுள்ளார்.
# அலெக்சாண்டர் இண்டிச்சு

## சதுரங்க வாழ்க்கை

1995 ஆம் ஆண்டு பிறந்த இண்டிச்சு, 2012 ஆம் ஆண்டு தனது பன்னாட்டு மாசுட்டர் பட்டத்தையும் 2013 ஆம் ஆண்டு தனது கிராண்டுமாசுட்டர் பட்டத்தையும் பெற்றார். 2014, 2018, 2020 மற்றும் 2023 ஆம் ஆண்டுகளில் செர்பிய சதுரங்க வெற்றியாளர் பட்டங்களையும் வென்றார்.  
2018 ஆம் ஆண்டு பிப்ரவரி மாதத்தில் போர்ச்சுகல் திறந்தநிலை சதுரங்கப் போட்டியில் 7½/9 என்ற புள்ளிகள் கணக்கில் வென்றார். அண்டன் தெம்செங்கோவும் 7½/9 என்ற புள்ளிகள் கணக்கில் இருந்தார். ஆனால் அலெக்சாண்டர் இண்டிச்சு சமநிலை முறிவு ஆட்டத்தில் வென்றார். அதே ஆண்டு பிப்ரவரியில், இவர் ஏரோபுளோட்டு திறந்தநிலை சதுரங்கப் போட்டியில் பங்கேற்றார். 92 வீரர்கள் விளையாடிய போட்டியில் இவர் 38ஆவது இடத்தைப் பிடித்தார். 5/9 (+3–2=4) என்ற கணக்கில் புள்ளிகள் எடுத்தார். 2018 ஆம் ஆன்டு மார்ச்சு மாதத்தில் ஐரோப்பிய தனிநபர் சதுரங்க வெற்றியாளர் போட்டியில் போட்டியிட்டார். அப்போட்டியில் 133ஆவது இடத்தைப் பிடித்தார். அப்போட்டியில் 5½/11 (+4–4=3) என்ற கணக்கில் புள்ளிகள் எடுத்தார். ஜனவரி 2019 ஆம் ஆண்டு சனவரி மாத நிலவரப்படி இவர் முதலிடத்தில் உள்ள செர்பிய வீரர் ஆவார்.  
2024 ஆம் ஆண்டு நவம்பர் மாதத்தில் இவர் 9/11(+7-0=4) என்ற தோல்வியற்ற புள்ளிகளுடன் ஐரோப்பிய தனிநபர் சதுரங்க வெற்றியாளர் என்ற பட்டத்தை வென்றார்.
# பரணி நூல் செய்திக் கூறுகள்

போர் வெற்றியைப் போற்றிக் கண்ணி யாப்புப் பாடல்களால் பாடப்பட்ட நூல் பரணி என்னும் சிற்றிலக்கியம் ஆகும். கலிங்கத்துப் பரணி இவ்வகையில் தோன்றிய முதல் இலக்கியம்.  
போர் வெற்றியைப் பாடுகிறேன், அதனைக் கேட்க உங்கள் கதவுகளைத் திறந்துகொண்டு வாருங்கள் என்று பெண்களை அழைக்கும் செய்திகளில் தொடங்கி, வெற்றித் தெய்வம் கொற்றவை, கொற்றவையின் படைகள் பேய்கள், போர்களத்தில் பேய்கள் சோறாக்கி உண்ணுதல் முதலான செய்திக் கூறுகள் அமையுமாறு பரணி நூல் பாடப்பட்டிருக்கும்.  
இந்தச் செய்தி-மரபைப் பாடும்போது செய்திக் கூறுகளில் கவிஞனின் கற்பனைக்கேற்ப மாறுபாடுகள் தோன்றும். மு. அருணாசலம் இவற்றை விளக்கியும் அட்டவணை படுத்தியும் தந்துள்ளார்.
# பரணி நூல் செய்திக் கூறுகள்

## கலிங்கத்துப் பரணியும் தக்கயாகப் பரணியும்

போர்க்கள வெற்றி பற்றிக் கூறும் புறநானூற்றுப் பாடல்கள் பலவற்றை நாம் அறிவோம். கீழ்க்கணக்கு நூல்களில் ஒன்றான களவழி நாற்பது சோழனின் போர்க்கள வெற்றி பற்றிக் கூறுகிறது.  
குறிப்பிட்ட ஓரிடத்தில் பெற்ற வெற்றி பற்றிக் கூறுவது பரணி இலக்கியம். கலிங்கத்தை அழித்தது பற்றிக் கூறுவது கலிங்கத்துப் பரணி. தக்கன் வேள்வியை அழித்தது பற்றிக் கூறுவது தக்கயாகப் பரணி.  
கலிங்கத்துக் பரணி 13 தலைப்புகளில் பாடப்பட்டுள்ளது. தக்கயாகப் பரணி 11 தலைப்புகளைக் கொண்டதாக விளங்குகிறது.
# பரணி நூல் செய்திக் கூறுகள்

## கலிங்கத்துப் பரணியும் தக்கயாகப் பரணியும்

### அட்டவணை

(செய்தியை விளக்கும் தலைப்புகள் இங்குக் கூறுகள் என்று கூறப்பட்டுள்ளன)
| எண் | செய்திக்கூறு | கலிங்கத்துப்பரணி | தக்கயாகப் பரணி |  |
| --- | --- | --- | --- | --- |
| - | காப்பு | இல்லை | பைரவர் காப்புப்பாடல் உள்ளது |  |
| 1 | கடவுள் வாழ்த்து | உமாபதி, திருமால், நான்முகன், சூரியன், கணபதி, முருகன், நாமகள், துர்க்கை, சத்த மாதர், அறுவகை வாழ்த்து | கடவுள் வாழ்த்து - உமாபாகர், விநாயகர், முருகர், சம்பந்தர், வாழ்த்து |  |
| 2 | கடைத்திறப்பு | 54 பாடல் | 38 பாடல் |  |
| 3 | காடு பாடியது | 22 பாடல் | 55 பாடல் |  |
| 4 | கோயில் பாடியது | 24 பாடல் அமைப்பு, வழிப்படுவோர், பலிடுதல், பேய்கள், சுடலை | 86 பாடல் - யாமள நூலின்படி என்பது, மரநிழல், அமளி, கொலு, ஆயுதங்கள், திருமேனி, சம்பந்தர் கதை சொல்ல நாமகளைப் பணித்தல் |  |
| 5 | தேவியைப் பாடியது | 14 பாடல் | 17 பாடல் |  |
| 6 | பேய்களைப் பாடியது | 19 பாடல் | 16 பாடல் |  |
| 7 | இந்திரசாலம் | முதுபேய் வருதல், தன் இந்திரசாலம் காட்டுதல், பிற பேய்கள் துன்புறுதல் | இந்த நூலில் இது இல்லை |  |
| 8 | இராச பாரம்பரியம் | குலோத்துங்கன் முன்னோர் வரலாறு, பேய் கூறுதல் | இந்த நூலில் இது இல்லை |  |
| 9 | பேய் முறைப்பாடு | 20 பாடல்கள் | இந்த நூலில் 23 பாடல்கள் |  |
| 10 | அவதாரம் | குலோத்துங்கன் பிறந்து முடி சூடிக்கொண்டு கச்சிக்கு வருதல் | இந்த நூலில் இல்லை |  |
| 11 | காளிக்குக் கூளி கூறியது | கலிங்கர் திறை தராமை கேட்டுச் சோழன் கருணாகரனைக் போருக்கு அனுப்புதல், கலிங்கர் தோல்வி - 160 பாடல்கள் | தக்கன் யாகம், உமாதேவிக்கு அவமதிப்பு, சிவன் சினம், வீரபத்திரர் தோற்றம், பூத கணங்களோடு செல்லல், போர், யாகத்தின் அழிவு, 483 பாடல் |  |
| 12 | களம் காட்டியது | தேவி சென்று போர்க்களம் காணுதல் - 31 பாடல் | மகாகாளி களம் காண்டல் |  |
| 13 | கூழ் அடுதல் | பேய்கள் குலோத்துங்கனை வாழ்த்திக் கூழ் அட்டு உண்ணல் | பேய்க்கள் கூழ் அட்டுக் காளிக்குப் படைத்து இராசராசனை வாழ்த்தல் - 50 பாடல் |  |
| - | - | - | **களம் காட்டல்** - சிவபெருமான் தேவிக்குக் களம் காட்டல், தேவி அருளல், சிவன் அருள்புரிதல் |  |
| - | வாழ்த்து | (குலோத்துங்கன் வாழ்த்து) | இராசராசன் வாழ்த்து, கூத்தன் கவிச்சக்கரவர்த்தி வாழ்த்து | } |
# அலெக்சி கிரெப்னேவ்

**அலெக்சி கிரெப்னேவ்** (*Aleksey Grebnev*) என்பவர் உருசிய நாட்டைச் சேர்ந்த ஒரு சதுரங்க வீரராவார். 2006 ஆம் ஆண்டில் சூலை மாதம் 26 ஆம் தேதியன்று உருசியாவின் தோல்யாட்டி நகரத்தில் இவர் பிறந்தார். 2024 ஆம் ஆண்டில் பிடே அமைப்பு இவருக்கு சதுரங்க கிராண்டுமாசுட்டர் என்ற பட்டத்தை வழங்கியுள்ளது.
# அலெக்சி கிரெப்னேவ்

## சதுரங்க வாழ்க்கை

அலெக்சி கிரெப்னேவ் 6 வயதில் சதுரங்கம் விளையாடத் தொடங்கினார். திமிட்ரி அஃபனாசியேவ் மற்றும் மாக்சிம் மாட்லகோவ் ஆகியோரிடம் சதுரங்கப் பயிற்சி பெற்றார்.  
2023 ஆம் ஆண்டு செப்டம்பர் மாதத்தில், டாடா எஃகு ஆசிய இளையோர் சதுரங்கப் போட்டியின் திறந்தநிலை பிரிவில் இவர் வெற்றி பெற்றார். இறுதிச் சுற்றில் அலெக்யா முகோபாத்யாயை தோற்கடித்து 7/9 என்ற புள்ளிகள் கணக்கில் போட்டியை முடித்தார்.  
2023 ஆம் ஆண்டு நவம்பர் மாதத்தில், இறுதிக்கு முந்தைய சுற்றில் பிரணீத் வுப்பாலாவை தோற்கடித்து, ஒரு சுற்று மீதமுள்ள நிலையில், 18 வயதுக்கு உட்பட்டோர் பிரிவில் உலக இளைஞர் வெற்றியாளராகப் பட்டம் வென்றார்.  
2024 ஆம் ஆண்டு அக்டோபர் மாதத்தில், ஆசிய இளையோர் சதுரங்க வெற்றியாளர் போட்டியின் திறந்தநிலைப் பிரிவில் 3ஆவது சுற்றில் முன்னிலை பெற்று இறுதிவரை அதைத் தக்க வைத்துக் கொண்ட பிறகு அலெக்சி கிரெப்னேவ் வென்றார்.  
2025 ஆம் ஆண்டு சூன் மாதத்தில் ஆலன் பிச்சோட்டை விட சிறந்த சமநிலை முறிவு ஆட்டத்தில் அதிக புள்ளிகளைப் பெற்ற பிறகு, இவர் துபாய் திறந்தநிலை சதுரங்கப் போட்டியை 7/9 என்ற புள்ளிகள் கணக்கில் வென்றார். 2025 சூலை மாதத்தில் இரிச்சர்ட் ராப்போர்ட்டை விட சிறந்த சமநிலை முறிவு ஆட்டத்தில் அதிக புள்ளிகளைப் பெற்ற பிறகு, 7/9 என்ற புள்ளிகளுடன் ஆசுகெமென் திறந்த நிலை சதுரங்கப் போட்டியை வென்றார்.  
2025 ஆம் ஆண்டு அக்டோபர் மாதத்தில் பிடே உலகக் கோப்பை 2025 தகுதிப் போட்டியில் மார்க்'ஆண்ட்ரியா மௌரிசியைத் தோற்கடித்தார்.
# செர்டாங் ஜெயா எம்ஆர்டி நிலையம்

**செர்டாங் ஜெயா எம்ஆர்டி நிலையம்** (ஆங்கிலம்: *Serdang Jaya MRT Station*; மலாய்: *Stesen MRT Serdang Jaya*) என்பது மலேசியா, சிலாங்கூர், உலு லங்காட் மாவட்டம், செரி கெம்பாங்கான், செர்டாங், தாமான் செர்டாங் ஜெயா புறநகர்ப் பகுதியில் உள்ள ஒரு விரைவுப் போக்குவரத்து (**MRT**) தொடருந்து நிலையம் ஆகும். செர்டாங் பகுதிகளுக்குச் சேவை செய்யும் இந்த நிலையம், புத்ராஜெயா வழித்தடத்தின் 2-ஆவது கட்டத் திறப்பின் ஒரு பகுதியாக, மார்ச் 16, 2023 அன்று முறைப்படி திறக்கப்பட்டது.  
தற்போது செர்டாங் ராயா செலாத்தான் எம்ஆர்டி நிலையத்திற்கும் யூபிஎம் எம்ஆர்டி நிலையத்திற்கும் இடையில் அமைந்துள்ள இந்த நிலையம் எனும் நிலையக் குறியீட்டைக் கொண்டுள்ளது. கிள்ளான் பள்ளத்தாக்கு பகுதியில் உள்ள பெரும்பாலான எம்ஆர்டி நிலையங்களைப் போலவே, இந்த நிலையமும் அடுக்கு மாடி அமைப்பைக் கொண்டுள்ளது. மேலும் செர்டாங் தொடருந்து நிலையம், இந்த செர்டாங் ஜெயா எம்ஆர்டி நிலையத்தில் இருந்து 2 கி.மீ. தொலைவில் உள்ளது.
# செர்டாங் ஜெயா எம்ஆர்டி நிலையம்

## வரலாறு

கிள்ளான் பள்ளத்தாக்கு பெரும் விரைவு போக்குவரத்து (**KVMRT**); புத்ராஜெயா எம்ஆர்டி வழித்தடத்தின் இரண்டாம் கட்ட கட்டுமானத்தின் கீழ் 2023 மார்ச் 16-ஆம் தேதி இந்த நிலையம் திறக்கப்பட்டது.  
இந்த நிலையத்தின் கட்டமைப்பிற்கான தொடக்கக் குறியீடு என வரையறுக்கப்பட்டது.
# செர்டாங் ஜெயா எம்ஆர்டி நிலையம்

## வரலாறு

### காடாங் பொறியியல் நிறுவனம்

இதற்கிடையில், புத்ராஜெயா வழித்தடத்தின் உயர்த்தப்பட்ட தொடருந்து பாலங்களின் கட்டுமானம் **V206** உடன்படிக்கையின் கீழ் கட்டப்பட்டன. இந்தக் கட்டுமானம் செர்டாங் ராயா செலாத்தான் எம்ஆர்டி நிலையம் வழியாக மலேசிய புத்ரா பல்கலைக்கழகத்தின் *(UPM)* யூபிஎம் எம்ஆர்டி நிலையம் வரை நீடிக்கிறது. இந்த உடன்படிக்கை மார்ச் 2017-இல் காடாங் பொறியியல் நிறுவனத்துடன் *(Gadang Engineering (M) Sdn. Bhd)* செய்துகொள்ளப்பட்டது. அதன் மொத்தச் செலவு RM 952.09 மில்லியன் ஆகும். இந்த நிலையத்தின் கட்டுமானம் கிள்ளான் பள்ளத்தாக்கு பெரும் விரைவு போக்குவரத்து (**KVMRT**) திட்டத்தின் கீழ் உள்ளது.
# செர்டாங் ஜெயா எம்ஆர்டி நிலையம்

## கட்டமைப்பு

ரேபிட் கேஎல் வெளியிட்ட கிள்ளான் பள்ளத்தாக்கு பெரும் விரைவு போக்குவரத்து வரைபடத்தின் அடிப்படையில், செர்டாங் ஜெயா எம்ஆர்டி நிலையம் தெரு மட்டத்தில், வாகன நிறுத்துமிட வசதிகளுடன் கட்டமைக்கப்பட்டுள்ளது.  
செர்டாங் ஜெயா எம்ஆர்டி நிலையம் மாற்றுத் திறனாளிகளுக்கான வசதிகளைக் கொண்டுள்ளது. அதாவது மாற்றுத் திறனாளிகளுக்கான சாய்வுப் பாதைகள்; நிலையத்தைச் சுற்றியுள்ள தரை மேற்பரப்பில் மாற்றுத் திறனாளிகளுக்கான தொடு தொகுதிகள்; அவர்களுக்கு ஏற்ற கழிவறைகள்; சக்கர நாற்காலி பயனர்களுக்கான தாழ்நிலை மின்தூக்கி பொத்தான்கள்; மின்தூக்கி பொத்தான்களில் பிரெய்லி எழுத்து பொத்தான்கள் மற்றும் சக்கர நாற்காலி பயனர்களுக்கான தாழ்நிலை சேவை மையங்கள் போன்றவை அடங்கும்.  
பயனர்களின் தேவைகளை நிறைவு செய்வதற்காக; பொது கழிவறை வசதிகள், ஆண்கள் பெண்களுக்கான வழிபாட்டு அறைகள் *(Surau)*, வாடிக்கையாளர் சேவை மையங்கள், படிக்கட்டுகள் மற்றும் நகரும் படிக்கட்டுகள் ஆகியவை அமைக்கப்பட்டு உள்ளன. நிலையத்தின் நுழைவாயில் மட்டத்தில் உள்ள தற்சேவை பயணச் சீட்டு இயந்திரங்கள் மூலம் பயனர்கள் பயணச் சீட்டுகளை வாங்கிக் கொள்ளலாம்.
# செர்டாங் ஜெயா எம்ஆர்டி நிலையம்

## வெளியேறும் வழிகள் - நுழைவாயில்கள்

இந்த நிலையத்தில் **A B** என இரண்டு நுழைவாயில்கள் உள்ளன.  
| நுழைவாயில் | அமைவிடம் | இலக்கு | தோற்றம் |  |
| --- | --- | --- | --- | --- |
| **<span>A</span>** | **ராயா சாலை 1** | நகரப் பேருந்துகளுக்கான நிறுத்தம்; வாடகை வாகன சவாரி அழைப்பு (→) செரி கெம்பாங்கான் காவல் நிலையம் (→) செரி கெம்பாங்கான் தீயணைப்பு மீட்பு நிலையம் (→) பிகேஎன்எஸ் அடுக்குமாடி வீடுகள் (→) செரி கெம்பாங்கான் தொழில்துறை பகுதி |  |  |
| - | **<span>B</span>** | **ராயா சாலை 1** | வாடகை வாகன சவாரி அழைப்பு (→) தாமான் கெம்பாங் சாரி *(Taman Kembang Sari)* (→) கம்போங் பாரு செரி கெம்பாங்கான் (→) தாமான் செர்டாங் ஜெயா (→) தாமான் செர்டாங் ஜெயா சமூக மண்டபம் (→) முத்தியாரா அடுக்குமாடி வீடுகள் @ செர்டாங் (→) டாத்தாரான் முத்தியாரா | } |
# செர்டாங் ஜெயா எம்ஆர்டி நிலையம்

## பேருந்து சேவைகள்

| செர்டாங் ஜெயா எம்ஆர்டி நிலைய நுழைவாயில் A | தாமான் சுங்கை பீசி இண்டா (→) செரி கெம்பாங்கான் சாலை (→) தின் மைன்சு பேரங்காடி (→) எஸ்பி இண்டா சாலை 4 (→) எஸ்பி இண்டா சாலை 2 (→) &nbsp;முகிபா சாலை |  |
| --- | --- | --- |
| செர்டாங் ஜெயா எம்ஆர்டி நிலைய நுழைவாயில் A | **பத்து 11 செராஸ் எம்ஆர்டி நிலையம்** (→) தாமான் தாமிங் சாரி (→) செரி கெம்பாங்கான் சாலை (→) தின் மைன்சு மால் (→) பாலக்கோங் (→) தாமான் புக்கிட் பெலிம்பிங் (→)&nbsp;தாமான் சுங்கை பீசி இண்டா (→) |  |
| ரேபிட் கேஎல் செர்டாங் தொடருந்து நிலையம் | புத்ரா பெர்மாய் குதிரை சவாரிப் பூங்கா (→) செரி கெம்பாங்கான் சாலை செர்டாங் ஜெயா எம்ஆர்டி நிலையம் நுழைவாயில் A (→) (புத்ரா பெர்மாய்) (→) 12/1 சாலை (→) புத்ரா பெர்மாய் சாலை (→) இண்டா சாலை (→) பிங்கிரான் புதரா சாலை (→) தாமான் இக்குயின் எம்ஆர்டி நிலையம் |  |
| இஸ்மார்ட் சிலாங்கூர் செர்டாங் தொடருந்து நிலையம் | செர்டாங் மருத்துவமனை (→) செரி கெம்பாங்கான் சாலை (→) செர்டாங் ஜெயா எம்ஆர்டி நிலையம் நுழைவாயில் A (→) (செர்டாங் மருத்துவமனை) (→) 12/1 சாலை (→) ராயா சாலை 5 (→) ராயா சாலை 6 (→) செரி செர்டாங் சாலை (→) யூபிஎம் பள்ளிவாசல் (→) மலேசிய புத்ரா பல்கலைக்கழகம் (→) மலேசிய வேளாண் ஆய்வு மேம்பாட்டு நிறுவனம் |  |
| இஸ்மார்ட் சிலாங்கூர் புத்ரா பெர்மாய் குதிரை சவாரிப் பூங்கா | புக்கிட் செர்டாங் வீட்டு மனைகள் (→) செர்டாங் ஜெயா எம்ஆர்டி நிலையம் நுழைவாயில் A (→) (புத்ரா பெர்மாய்) | } |
# செர்டாங் ஜெயா எம்ஆர்டி நிலையம்

## காட்சியகம்

**செர்டாங் ஜெயா எம்ஆர்டி நிலையக் காட்சிப் படங்கள் (ஏப்ரல் 2023)**
# மஞ்சமேடு, கிருஷ்ணகிரி

**மஞ்சமேடு** (*Manjamedu*) என்பது தமிழ்நாட்டின் கிருஷ்ணகிரி மாவட்டத்தில் உள்ள போச்சம்பள்ளி வட்டத்தில் அரசம்பட்டி அருகில் உள்ள ஒரு சிற்றூராகும். இது தென்பெண்ணை ஆற்றின் வடக்குக் கரையில் அமைந்துள்ளது.
# மஞ்சமேடு, கிருஷ்ணகிரி

## பெயராய்வு

இந்த ஊரில் மூன்றாம் குலோத்துங்க சோழனின் 22 ஆம் ஆட்சியாண்டு கல்வெட்டு கண்டறியப்பட்டுள்ளது. அது *எழுபத்தொன்பது நாட்டார்* என்ற வணிகக் குழுவின் கல்வெட்டாகும். அக்கல்வெட்டில் நிகரிலி சோழமண்டலத்து, கங்க நாட்டு, தகடூர் நாட்டு, எயில் நாட்டு, மேல்கூற்று, பாரூர் பற்றில் உள்ள மஞ்சமாடத்தில் என்ற சொற்கள் இடம்பெற்றுள்ளன. இதன்படி பார்க்கும் பொழுது இந்த ஊர் 825 ஆண்டுகளுக்கு முன்பு மஞ்சுமாடம் என்று அழைக்கப்பட்டது தெரியவருகிறது. அப்பெயரே பிறகு மஞ்சமேடு என்று மருவியுள்ளது. தற்போது இங்கிருந்து ஒரு கி.மீ. தொலைவில் அமைந்துள்ள வாடாமங்கலம் பெருமாள் கோயிலை இக்கல்வெட்டு *மஞ்சுமாட எம்பெருமான் பெரியநாட்டுப் பெருமாள்* என்று குறிப்பிட்டுள்ளது.
# மஞ்சமேடு, கிருஷ்ணகிரி

## மக்கள்தொகை

மக்கள் கணக்கெடுப்பின்படி, மஞ்சமேடு கிராமத்தின் மொத்த மக்கள் தொகை 2377 ஆகும். இதில் 1220 பேர் ஆண்கள், 1157 பேர் பெண்களாவர்.
# சித்தோர்கார் சட்டமன்றத் தொகுதி

**சித்தோர்கார் சட்டமன்றத் தொகுதி** *(Chittorgarh Assembly constituency)* என்பது இந்தியாவின் இராசத்தான் மாநில சட்டமன்றத்தில் உள்ள 200 சட்டமன்றத் தொகுதிகளில் ஒன்றாகும். இத்தொகுதியானது சித்தோர்கார் மாவட்டத்தில் அமைந்துள்ளது. இது சித்தோர்கார் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# சித்தோர்கார் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1972 | நிர்மலா குமாரி | இந்திய தேசிய காங்கிரசு</br> |  |
| 1977 | இலக்சுமண் சிங் | ஜனதா கட்சி |  |
| 1980 | சோப்ராச்மல் | இந்திய தேசிய காங்கிரசு (இ) |  |
| 1985 | இலக்சுமண் சிங் | இந்திய தேசிய காங்கிரசு</br> |  |
| 1990 | விசய் சிங் சாலா | rowspan=2 | பாரதிய ஜனதா கட்சி</br> |
| 1993 | நர்பத் சிங் இராச்வி |  |  |
| 1998 | சுரேந்திர சடாவத் | இந்திய தேசிய காங்கிரசு</br> |  |
| 2003 | நர்பத் சிங் இராச்வி | பாரதிய ஜனதா கட்சி</br> |  |
| 2008 | சுரேந்திர சிங் | இந்திய தேசிய காங்கிரசு</br> |  |
| 2013 | சந்திரபான் சிங் சௌகான் | rowspan=2 | பாரதிய ஜனதா கட்சி</br> |
| 2018 |  |  |  |
| 2023 | சுயேச்சை | } |  |
# நாகரா கோயில் கட்டிடக்கலை

**நாகரா கோயில் கட்டிடக்கலை** என்பது இந்துக் கோயில் கட்டிடக்கலைகளில் ஒன்றாகும். இக்கட்டிடக்கலை வட இந்தியா, மேற்கு இந்தியா, மத்திய இந்தியா, மேற்கு இந்தியா மற்றும் கிழக்கு இந்தியாவில் (வங்காளப் பகுதியைத் தவிர , குறிப்பாக மால்வா, இராஜபுதனம் மற்றும் கலிங்கத்தைச்சுற்றியுள்ள பகுதிகளில் பிரபலமாக உள்ளது. நாகரா பாணி என வகைப்படுத்தப்பட்ட கோயில்கள் இராஜஸ்தான், குஜராத், மத்தியப் பிரதேசம், உத்தரப் பிரதேசம், ஒடிசா, ஜார்கண்ட், உத்தராகண்டம் பீகார், மகாராட்டிரம், ஆந்திரப் பிரதேசம் (ஒடிசாவின் எல்லைப் பகுதிகள்) மற்றும் மேற்கு வங்காளம் (தென்மேற்கு மற்றும் சுந்தரவனப் பகுதிகள்) ஆகிய இடங்களில் காணப்படுகிறது..  
ஐந்தாம் நூற்றாண்டில், எளிய வளைந்த கோயில் சிகரங்களின் (கோபுரங்கள்) பயன்பாடு கோயில்களில் தொடங்குகிறது. துவக்கத்தில் அத்தகைய கோயில்கள் ஆரம்பகால நாகரா கட்டிடக் கலைப் பாணியாக வகைப்படுத்தப்படுகின்றன. ஆரம்பகால நாகரா பாணி ஏழாம் நூற்றாண்டில் முதன்மை நாகரா பாணியாக மாற்றப்பட்டது.  
நாகாராக் கட்டிடக்கலை பாணி இந்து கோயில் கட்டிடக்கலையின் இரண்டு முக்கிய பாணிகளில் ஒன்றாகும், மற்றொன்று திராவிடக் கட்டடக்கலைப் பாணி ஆகும். நாகரா பாணி மூன்று துணை பாணிகளை கொண்டுள்ளது, அவை ஒன்றுக்கொன்று சற்று வேறுபடுகிறது. இத்துணை பாணிகள் அல்லது பள்ளிகளை கலிங்கப் பள்ளி, சோலங்கிப் பள்ளி மற்றும் இராஜபுதனம் பள்ளிகள் என வகைப்படுத்தலாம்.  
வட இந்தியாவில் உருவாக்கப்பட்ட இந்த பாணி கோயில் ஒரு எளிய கல் மேடையில் கட்டப்பட்டுள்ளது. ஒன்று அல்லது அதற்கு மேற்பட்ட சிகாரங்கள் கோயில்களில் காணப்படுகின்றன. ஆனால் ஆரம்பகால கோயில்கள் ஒரே ஒரு சிகாரத்தை மட்டுமே கொண்டுள்ளன. கோயில் கருவறை எப்போதும் மிக உயர்ந்த சிகாரத்திற்கு நேர் கீழே அமைந்துள்ளது. நாகரா கடடிடக்கலையில் இந்து கோவில் கட்டிடக்கலையின் திராவிடக் கட்டடக்கலைப் பாணி பரவலாகப் பயன்படுத்தப்படுகின்றன. நாகரா பாணியில் சில கோயில் வளாகங்கள் மற்றும் தனிப்பட்ட கட்டமைப்புகள் யுனெஸ்கோ உலக பாரம்பரியக் களங்களாக பட்டியலிடப்பட்டுள்ளது.
# நாகரா கோயில் கட்டிடக்கலை

## தோற்றம் மற்றும் உருவாக்க நிலை

நாகரா கோயில் கட்டிடக்கலைப் பாணியானது, குப்தப் பேரரசின் கட்டமைப்பு கோயில்களிலிருந்து உருவானது. சுமார் 5 ஆம் நூற்றாண்டிலிருந்து, நாகரா கோயில் பாணியின் வளர்ச்சி தொடங்கியது. இது மூன்று வகை உருவாக்க நிலைகளைக் கடந்து அதன் தற்போதைய வடிவத்தைப் பெற்றது.
# நாகரா கோயில் கட்டிடக்கலை

## நாகரா பாணி பள்ளிகள்

நாகரா கட்டிடக்கலை பாணி இந்தியாவின் வடக்கு, மேற்கு, நடு மற்றும் கிழக்கு பகுதிகளில் காணப்படுகிறது. இந்தப் பாணியில் உள்ள வேறுபாடுகள் காலப்போக்கில் பிராந்தியத்திற்குப் பிராந்தியம் சில மாறுபாடுகளைக் கொண்டுள்ளது. அவை நாகரா கோயில் கட்டிடக்கலையின் துணை பாணிகளாக அங்கீகரிக்கப்பட்டுள்ளது. நாகரா கட்டிடக்கலை பாணியில் சோலங்கிப் பள்ளி, கலிங்கப் பாணி மற்றும் இராஜபுதனப் பள்ளி என மூன்று துணை பாணிகள் உள்ளன.
# நாகரா கோயில் கட்டிடக்கலை

## சந்தேலப் பள்ளி

நாகரா கோயில் கட்டிடக்கலையின்புந்தேல்கண்ட் அல்லது சந்தேலப் பாணி கோயில் கட்டிடக்கலையை புந்தேல்கண்ட் பகுதியை ஆண்ட சந்தேல மன்னர்கள் (10-13ஆம் நூற்றாண்டு) கஜுராஹோவில் நிறுவிய கோயில்கள் மூலம் அறியப்படுகிறது. இந்தப் பாணியில் கட்டப்பட்ட கோயில்கள் சிக்கலான செதுக்கல்களைக் கொண்டுள்ளது. மேலும் அவை உள் மற்றும் வெளிப்புற சுவர்களை அலங்கரிக்கிறது. கோயிலில் உள்ள சிற்பங்கள் வாத்சாயனரின் காம சூத்திரத்தால் ஈர்க்கப்பட்ட காமப்கருப்பொருள்களுக்கு பெயர் பெற்றவை. கோயில்களின் கட்டுமானத்தில் மணற்கற்கள் முக்கியமாகப் பயன்படுத்தப்பட்டுள்ளது.[10]
சந்தேலப் பள்ளி கட்டிடக்கலைக்கு எடுத்துக்காட்டுகள்:
- இலக்குமணன் கோயில்
- கந்தாரிய மகாதேவர் கோயில்
- கஜூரஹோ சித்திரகுப்தர் கோயில்
- நந்திக் கோயில், கஜுராஹோ
- பந்த் தேவா கோயில்
- விசுவநாதர் கோயில், கஜுராஹோ
- சமணக் கோயில்கள், கஜுராஹோ
# நாகரா கோயில் கட்டிடக்கலை

## சோலங்கி பள்ளி

சோலங்கிப் பள்ளியானது மேற்கு இந்தியாவில், குறிப்பாக குஜராத் மற்றும் இராஜஸ்தானில் தோன்றியது. இந்த துணை பாணி விரிவடைந்து வளர்ந்தது. இக்கட்டிடக் கலைக்கு சோலங்கி மன்னர்கள் ( 960–1243) ஆதரவையும், ஊக்கத்தையும் வழங்கினர். சோலங்கி துணை-பாணியில் கட்டப்பட்ட கோயிலின் சுவர்களில் சிற்பங்கள் இல்லாமல் இருந்தன. உள்ளேயும் வெளியேயும் கருவறையும், மண்டபமும் ஒன்றோடொன்று இணைக்கப்பட்டுள்ளன. இந்த உப-பாணியின் கோயில்களுக்கு அடுத்ததாக சூரிய குண்டம் என்று குளம் அமைக்கப்பட்டுள்ளது.
# நாகரா கோயில் கட்டிடக்கலை

## கலிங்கப் பள்ளி

ஒடிசா பள்ளி அல்லது கலிங்க நாகரா கட்டிடக்கலையின் துணை-பாணி கிழக்கு இந்தியாவின் கடலோரப் பகுதிகளில், குறிப்பாக தற்போதைய இந்திய மாநிலமான ஒடிசா மற்றும் ஒடிசாவின் எல்லையில் உள்ள ஆந்திரப் பிரதேசத்தில் தோன்றியது. கோயில் கட்டுமானத்தின் இந்தப் பள்ளி அல்லது துணை-பாணி கலிங்கப் பள்ளி அல்லது துணை-பாணி என்றும் அழைக்கப்படுகிறது.
# நாகரா கோயில் கட்டிடக்கலை

## இதனையும் காணக

- திராவிடக் கட்டிடக்கலை
- போசளர் கட்டிடக்கலை
- இந்துக் கோயில் கட்டிடக்கலை
- இந்தியக் கட்டிடக்கலை
# சாலா, குசராத்து

**சாலா** (*Chala*) என்பது இந்தியாவின் குசராத்து மாநிலத்தில் உள்ள வல்சாடு மாவட்டத்தில் இருக்கும் ஒரு மக்கள் தொகை கணக்கெடுப்பில் உள்ள நகரமாகும்.
# சாலா, குசராத்து

## மக்கள் தொகையியல்

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சாலா நகரத்தின் மக்கள் தொகை 16,244 ஆகும். இம்மக்கள் தொகையில் ஆண்கள் 58 சதவீதமாகவும் பெண்கள் 42 சதவீதமாகவும் இருந்தனர். சாலாவின் சராசரி கல்வியறிவு விகிதம் 78% ஆகும். இது தேசிய சராசரியான 59.5% என்பதை விட அதிகமாகும். ஆண்களின் கல்வியறிவு 83% ஆகவும் பெண்களின் கல்வியறிவு 72% ஆகவும் இருந்தது. மக்கள் தொகையில் 14% பேர் 6 வயதுக்குட்பட்டவர்களாக இருந்தார்கள்.  
2011ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சாலா நகரத்தின் மக்கள் தொகை 16,721 ஆகும். இம்மக்கள் தொகையில் ஆண்கள் எண்ணிக்கை 8561 ஆகவும் பெண்கள் எண்ணிக்கை 8160 ஆகவும் இருந்தனர். சாலாவின் சராசரி கல்வியறிவு விகிதம் 80.11% ஆகும். இது தேசிய சராசரியான 78.03% என்பதை விட அதிகமாகும். ஆண்களின் கல்வியறிவு 86.68% ஆகவும் பெண்களின் கல்வியறிவு 73.28% ஆகவும் இருந்தது. மக்கள் தொகையில் 10.39% பேர் 6 வயதுக்குட்பட்டவர்களாக இருந்தார்கள்.
# இரத்த விதி

**இரத்த விதி** (*Blood rule*) என்பது பல விளையாட்டுகளில் பயன்படுத்தப்படும் ஒரு விதியாகும். ஒரு வீரர் காயமடைந்து இரத்தம் சிந்தும் போது, அவரை தற்காலிகமாக விளையாட்டிலிருந்து வெளியேற்றி, இரத்தம் நிறுத்தப்பட்ட பின் மட்டுமே மீண்டும் அனுமதிக்கும் விதியாகும். பொதுவாக ஒரு விளையாட்டு வீரர் காயம் அடைந்தாலோ, இரத்தப்போக்கு ஏற்பட்டாலோ, அல்லது அவர்களின் உடைகளில் இரத்தக் கறை இருந்தாலோ, உடனடியாக மருத்துவ சிகிச்சை பெற விளையாட்டுப் பகுதியை விட்டு வெளியேற வேண்டும் என்று இவ்விதி கூறுகிறது. அவர்கள் பின்னர் மீண்டும் விளையாட முடிந்தாலும், காயம் சரியாகும் வரை, இரத்தப்போக்கு நிற்கும் வரை, மற்றும் அனைத்து மாசுபட்ட உபகரணங்களும் மாற்றப்படும் வரை அவர்களால் விளையாட்டைத் தொடர முடியாது.. இந்த விதிகளால் கவனிக்கப்படும் முக்கிய கவலை தொற்று நோய்கள் பரவுவதாகும்.  
இவ்விதி பயன்படுத்தப்படும் சில விளையாட்டுகள் ஆத்திரேலிய கால்பந்து விதிகள், சப்பான் தேசிய கல்லூரி தடகள சங்க அடிபந்தாட்டம் மற்றும் சில முக்கிய அமெரிக்க விளையாட்டு கூட்டமைப்பு போட்டிகள் ஆகியனவாகும்.  
உதாரணமாக, ஆத்திரேலியா, நியூசிலாந்து நாடுகளில் நடைபெறும் தேசிய ரக்பி போட்டியில், வீரரின் மருத்துவ ஊழியர்கள் காயத்திற்கு சிகிச்சையளிக்கும் போது ஆட்டம் நிறுத்தப்படும். நடுவரின் திருப்திக்கு ஏற்ப இரத்தப்போக்கு நிறுத்தப்படாவிட்டால், வீரர் காயத்தில் மேலும் கவனம் செலுத்த மைதானத்தை விட்டு வெளியேற வேண்டும். கூட்டமைப்பு கால்பந்து போன்ற விளையாட்டுகளில், ஒரு வீரர் உடனடியாக மாற்றப்படாமல் மைதானத்தை விட்டு வெளியேறலாம். அவர் மீண்டும் விளையாட்டில் நுழையும் வரை, மாற்றப்படும் வரை அல்லது போட்டி முடியும் வரை (காயம் திருப்திகரமாக குணமடைய முடியாவிட்டால் மற்றும் அணி மாற்று வீரர்களுக்கு வெளியே இருந்தால்) அவரது அணி அவரில்லாமல் விளையாடலாம்.  
இரத்தம் வழியாக நோய்கள் பரவாமல் தடுப்பதும், பிற வீரர்களின் உடல் நலத்தைப் பாதுகாப்பதும்,
காயமடைந்த வீரருக்கு சிகிச்சை அளிக்க நேரம் கிடைக்க வழியேற்படுத்தவும் இரத்த விதி முக்கியத்துவம் பெறுகிறது.
# சந்திரபான் சிங் சௌகான்

**சந்திரபான் சிங் சௌகான்** *(Chandrabhan Singh Chouhan Aakya/Chandrabhan Singh Aakya)* இராசத்தானைச் சேர்ந்த ஒரு இந்திய அரசியல்வாதி ஆவார். சுயேச்சை வேட்பாளரான இவர், 2023 இல் நடைபெற்ற இராசத்தான் சட்டமன்றத் தேர்தலில் சித்தோர்கார் சட்டமன்றத் தொகுதியில் போட்டியிட்டு வென்றார். இத்தொகுதியானது சித்தோர்கார் மாவட்டத்தில் அமைந்துள்ளது.
# சந்திரபான் சிங் சௌகான்

## அரசியல்

2023 இல் நடைபெற்ற இராசத்தான் சட்டமன்றத் தேர்தலில் சித்தோர்கார் சட்டமன்றத் தொகுதியில் சுயேச்சை வேட்பாளராக போட்டியிட்ட சந்திரபான் 98446 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசு கட்சி வேட்பாளர் சுரேந்திர சிங்கை விட 6823 வாக்குகள் அதிகம் பெற்று வெற்றிபெற்றார்.
# யூபிஎம் எம்ஆர்டி நிலையம்

**யூபிஎம் எம்ஆர்டி நிலையம்** (ஆங்கிலம்: *UPM MRT Station*; மலாய்: *Stesen MRT UPM*) என்பது மலேசியா, சிலாங்கூர், உலு லங்காட் மாவட்டம், செரி கெம்பாங்கான், செர்டாங், மலேசிய புத்ரா பல்கலைக்கழகத்தில் உள்ள ஒரு விரைவுப் போக்குவரத்து (**MRT**) தொடருந்து நிலையம் ஆகும். புத்ரா பல்கலைக்கழகத்திற்கு சேவை செய்யும் இந்த நிலையம், புத்ராஜெயா வழித்தடத்தின் 2-ஆவது கட்டத் திறப்பின் ஒரு பகுதியாக, மார்ச் 16, 2023 அன்று முறைப்படி திறக்கப்பட்டது.  
செர்டாங் ஜெயா எம்ஆர்டி நிலையத்திற்கும் தாமான் இக்குயின் எம்ஆர்டி நிலையத்திற்கும் இடையில் அமைந்துள்ள இந்த நிலையம் எனும் நிலையக் குறியீட்டைக் கொண்டுள்ளது. யூபிஎம் எம்ஆர்டி நிலையத்திற்கு அடுத்த நிலையமான *தாமான் யுனிவர்சிட்டி எம்ஆர்டி நிலையம்* *(Taman Universiti MRT station)* கட்டுமானத் திட்டத்தில் உள்ளது. கிள்ளான் பள்ளத்தாக்கு பகுதியில் உள்ள பெரும்பாலான எம்ஆர்டி நிலையங்களைப் போலவே, இந்த யூபிஎம் எம்ஆர்டி நிலையமும் அடுக்கு மாடி அமைப்பைக் கொண்டுள்ளது.
# யூபிஎம் எம்ஆர்டி நிலையம்

## வரலாறு

இந்த நிலையம், கிள்ளான் பள்ளத்தாக்கு பெரும் விரைவு போக்குவரத்து (**KVMRT**); புத்ராஜெயா எம்ஆர்டி வழித்தடத்தின் இரண்டாம் கட்ட கட்டுமானத்தின் கீழ் 2023 மார்ச் 16-ஆம் தேதி திறக்கப்பட்டது.  
இந்த நிலையத்தின் கட்டமைப்பிற்கான தொடக்கக் குறியீடு என வரையறுக்கப்பட்டது.
# யூபிஎம் எம்ஆர்டி நிலையம்

## வரலாறு

### காடாங் பொறியியல் நிறுவனம்

இதற்கிடையில், புத்ராஜெயா வழித்தடத்தின் உயர்த்தப்பட்ட தொடருந்து பாலங்களின் கட்டுமானம் **V206** உடன்படிக்கையின் கீழ் கட்டப்பட்டன. இந்தக் கட்டுமானம் செர்டாங் ராயா செலாத்தான் எம்ஆர்டி நிலையம் வழியாக மலேசிய புத்ரா பல்கலைக்கழகத்தின் *(UPM)* யூபிஎம் எம்ஆர்டி நிலையம் வரை நீடிக்கிறது. இந்த உடன்படிக்கை மார்ச் 2017-இல் காடாங் பொறியியல் நிறுவனத்துடன் *(Gadang Engineering (M) Sdn. Bhd)* செய்துகொள்ளப்பட்டது. அதன் மொத்தச் செலவு RM 952.09 மில்லியன் ஆகும். இந்த நிலையத்தின் கட்டுமானம் கிள்ளான் பள்ளத்தாக்கு பெரும் விரைவு போக்குவரத்து (**KVMRT**) திட்டத்தின் கீழ் உள்ளது.  
மாற்றுத் திறனாளிகளுக்கான வசதிகளைக் கொண்டுள்ள இந்த யூபிஎம் எம்ஆர்டி நிலையம் ; அதாவது மாற்றுத் திறனாளிகளுக்கான சாய்வுப் பாதைகள்; நிலையத்தைச் சுற்றியுள்ள தரை மேற்பரப்பில் மாற்றுத் திறனாளிகளுக்கான தொடு தொகுதிகள்; அவர்களுக்கு ஏற்ற வகையில் கழிவறைகள்; சக்கர நாற்காலி பயனர்களுக்கான தாழ்நிலை மின்தூக்கி பொத்தான்கள்; மின்தூக்கி பொத்தான்களில் பிரெய்லி எழுத்துப் பதிவுகள்; மற்றும் சக்கர நாற்காலி பயனர்களுக்கான தாழ்நிலைச் சேவை மையங்கள் போன்றவை அடங்கும்.  
பயனர்களின் அடிப்படைத் தேவைகளை நிறைவு செய்வதற்காக; பொது கழிவறை வசதிகள், ஆண்கள் பெண்களுக்கான வழிபாட்டு அறைகள் *(Surau)*, வாடிக்கையாளர் சேவை மையங்கள், படிக்கட்டுகள் மற்றும் நகரும் படிக்கட்டுகள் ஆகியவை அமைக்கப்பட்டு உள்ளன. நிலையத்தின் நுழைவாயில் மட்டத்தில் உள்ள தற்சேவை பயணச் சீட்டு இயந்திரங்கள் மூலம் பயனர்கள் பயணச் சீட்டுகளை வாங்கிக் கொள்ளலாம்.
# யூபிஎம் எம்ஆர்டி நிலையம்

## வெளியேறும் வழிகள் - நுழைவாயில்கள்

இந்த நிலையத்தில் ஒரே ஒரு நுழைவாயில் மட்டுமே உள்ளது.  
| நுழைவாயில் | அமைவிடம் | இலக்கு | தோற்றம் |
| --- | --- | --- | --- |
| **<span>A</span>** | **யூபிஎம் சாலை** | நகரப் பேருந்துகள் நிறுத்தம்; வாடகை வாகனங்கள் நிறுத்தம்; தனியார் வாகனங்கள் நிறுத்தம்; வாடகை வாகன சவாரி அழைப்பு; மாற்றுத் திறனாளிகளுக்கான அணுகல் வசதிகள் (→) யூபிஎம் குடும்பம், இளைஞர், சிறார்கள் ஆய்வு மையம் (→) யூபிஎம் உயிரி தொழில்நுட்பம் மற்றும் உயிர் மூலக்கூறு அறிவியல் துறை (→) யூபிஎம் கடல் விலங்கு சுகாதார பிரிவு (→) யூபிஎம் உணவு அறிவியல் தொழில்நுட்ப துறை | } |
# யூபிஎம் எம்ஆர்டி நிலையம்

## பேருந்து சேவைகள்

| யூபிஎம் எம்ஆர்டி நிலைய நுழைவாயில் A | தாமான் புக்கிட் செர்டாங் (→) தாமான் யுனிவர்சிட்டி இண்டா ↺ |  |
| --- | --- | --- |
| யூபிஎம் எம்ஆர்டி நிலைய நுழைவாயில் A | தாமான் செரி செர்டாங் (→) புத்ரா பல்கலைக்கழக பொறியியல் துறை வளாகம் ↺ |  |
| யூபிஎம் எம்ஆர்டி நிலைய நுழைவாயில் A | புத்ரா பல்கலைக்கழக வேளாண் துறை வளாகம் ↺ | } |
# யூபிஎம் எம்ஆர்டி நிலையம்

## காட்சியகம்

**யூபிஎம் எம்ஆர்டி நிலையக் காட்சிப் படங்கள் (ஏப்ரல் 2023)**
# நுபாரா

**நுபாரா** (*Nubara*) என்பது பப்புவா நியூ கினியாவில் உள்ள ஒரு தீவாகும். நாட்டின் கிழக்கே, மில்னே விரிகுடா மாகாணத்தில், போர்ட் மோர்சுபிக்கு கிழக்கே சுமார் 700 கி.மீ தொலைவில் இத்தீவு அமைந்துள்ளது.
# நுபாரா

## புவியியல்

நுபாரா தீவின் நிலப்பகுதி தட்டையானது. தீவின் மிக உயரமான இடம் கடல் மட்டத்திலிருந்து 17 மீட்டர் உயரத்தில் உள்ளது. தீவு வடக்கிலிருந்து தெற்காக சுமார் 1.3 கி.மீ. மற்றும் கிழக்கிலிருந்து மேற்கு நோக்கி 1.5 கி.மீ. வரை நீண்டுள்ளது. மொத்த தீவு சுமார் 0.70 சதுர கிலோமீட்டர் பரப்பளவைக் கொண்டுள்ளது.
# போனிசு தீபகற்பம்

**போனிசு தீபகற்பம்** (*Bonis Peninsula*) என்பது பப்புவா நியூ கினியாவின் பூகெய்ன்வில் தீவுக்கு வடக்கே அமைந்துள்ள ஒரு குறுகிய தீபகற்பமாகும். புகா பாதை இத்தீபகற்பத்தை புகா தீவிலிருந்து பிரிக்கிறது.
# போனிசு தீபகற்பம்

## வரலாறு

### 20 ஆம் நூற்றாண்டு

20 ஆம் நூற்றாண்டின் முதல் பாதியில், போனிசு தீபகற்பத்தில் கொப்பரை தேங்காய் அறுவடை செய்வதற்காக ஒரு தென்னை பனை தோட்டம் இருந்தது. இரண்டாம் உலகப் போரின் போது, இத்தீபகற்பம் சப்பானிய பேரரசின் படைகளால் ஆக்கிரமிக்கப்பட்டது. 1943 ஆம் ஆண்டில், புகா விமானநிலையத்திற்கான துணை தரையிறங்கும் தளமாக பணியாற்றுவதற்காக, இம்பீரியல் சப்பானிய கடற்படை, போனிசு விமானநிலையத்தை கட்டமைத்தது. விமானநிலையங்கள் ஒன்றுக்கொன்று அருகாமையில் இருப்பது பகிரப்பட்ட விமான எதிர்ப்பு பாதுகாப்பை அனுமதித்தது. 1943-1944 காலகட்டத்தில் நேச நாட்டுப் படைகளின் குண்டுவீச்சு தாக்குதல்கள் மற்றும் தாக்குதல் முயற்சிகளால் தீபகற்பம் பாதிக்கப்பட்ட போதிலும், செப்டம்பர் 1945 போர் நிறுத்தம் வரை இது சப்பானியப் படைகளால் ஆக்கிரமிக்கப்பட்டிருந்தது.
# குலேவா தீவு

**குலேவா தீவு** (*Gulewa Island*) என்பது பப்புவா நியூ கினியாவில் உள்ள ஒரு தீவாகும். இத் தீவானது இலூயிசியேட்டு தீவுக்கூட்டத்தில் உள்ள கால்வாடோசு இணைப்பின் ஒரு பகுதியாகும். உடியன் தீவுக்கு அருகில் அமைந்துள்ளதால், உடியன் தீவில் வசிப்பவர்கள், இங்கு தோட்டங்கள் அமைப்பதற்கு பயன்படுகின்றனர்.
# கெப்லர் ஒளிமானி

**கெப்லர் ஒளிமானி** (*Kepler photometer*) நாசாவின் கெப்லர் விண்வெளித் தொலைநோக்கியில் கெப்லர் ஒளிமானி முக்கிய கருவியாகும் . இது விண்மீன்களின் ஒளிச்செறிவை கணக்கிடுவதன் மூலம் அவற்றின் சுழற்சிப்பாதையில் கோள்கள் இருப்பதைக் கண்டறிகிறது. மேலும், ஒரு குறிப்பிட்ட விண்மீன் மண்டலத்தின் ஒளிச்செறிவை ஒரே நேரத்தில் அளவிடுகிறது. வேற்று கிரகங்களில் உயிர்கள் வாழக்கூடிய சாத்தியக்கூறுகளை ஆராய்வதில் இந்த ஒளிமானி முக்கியப் பங்கு வகுக்கிறது.
# கெப்லர் ஒளிமானி

## அமைப்பு

ஒரு ஸ்மிட் தொலைநோக்கி (95 செ.மீ தெளிவான துளை, 140 செ.மீ கண்ணாடி) குவிய தளத்தில் 42 2200x1024 மின் பிணைப்புச் சாதனங்களின் (*Charge - Coupled Device*) வரிசையைக் கொண்டுள்ளது ; ஒவ்வொரு மின் பிணைப்புச் சாதனமும் தட்டையானது, ஆனால் அவை வளைந்த குவியத் தளத்தைக் கணக்கிட ஒரு வளைந்த அமைப்பில் பொருத்தப்பட்டுள்ளன. மின் பிணைப்புச் சாதனங்கள்அருகில் இல்லை, எனவே குவியத்தளம் முழுமையாக மூடப்படவில்லை, ஆனால் நட்சத்திரங்களின் மாதிரியைக் கவனிப்பதே பணியின் குறிக்கோள் என்பதால், இது ஒரு பொருட்டல்ல.
# கெப்லர் ஒளிமானி

## கெப்லர் விண்கலம்

நாசா ஆய்வு நிறுவனத்தால் விண்வெளிக்கு அனுப்பப்பட்ட ஒரு விண்வெளித் தொலைநோக்கி விண்கலம் கெப்லர் விண்கலம் ஆகும். ஜெர்மனியின் புகழ்பெற்ற வானியலாளர் ஜொகான்னஸ் கெப்லர் அவர்களின் நினைவாக இப்பெயர் வைக்கப்பட்டது. இது விண்மீன்களைச் சுற்றிவரும் பூமியைப் போன்ற கோள்களை ஆராய்வதற்கென அனுப்பப்பட்ட ஒரு விண்கலம் ஆகும். கெப்லர் விண்கலம்2009, மார்ச் 6 ஆம் நாள் விண்ணுக்கு ஏவப்பட்டது. இந்த விண்கலம் பூமியைப் பின்தொடரும் சூரிய மைய சுற்றுப்பாதையில் செலுத்தப்பட்டது. இதில் பொருத்தப்பட்டுள்ள ஒளிமானி 3.5 ஆண்டுகளில் கிட்டத்தட்ட 100,000 விண்மீன்களின் ஒளிச்செறிவைக் கணக்கிடும்.